stanford-oval/wikipedia huggingface dataset:
Kautionlampi

| Kautionlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi, Hankasalmi
Koordinaatit:  62°13′54″N, 26°40′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Härkäjärven valuma-alue (14.96)
Laskujoki:  Tervajoki Kutemajokeen 
Järvinumero:  14.962.1.005
Mittaustietoja
Pinnankorkeus:  146,4 m  
Pituus:  330 m  
Leveys:  230 m  
Rantaviiva:  0,887 km  
Pinta-ala:  5,236 ha  
Saaria:  ei saaria 
 fiKautionlampi 
Kautionlampi  on Etelä-Savossa Kangasniemellä ja Hankasalmella Taka-Heikkolan lähellä sijaitseva lampi.
Maantietoa

Lampi on 330 metriä pitkä, 230 metriä leveä, ja sen pinta-ala on 5,2 hehtaaria. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Härkäjärven valuma-alueella (14.96), jonka Kutemajärven alueeseen (14.962) se kuuluu. Lammen vedenpinnan korkeus on 146,4 metriä mpy.
Kenny Anthony

| Kenneth "Kenny" Davis Anthony |
| --- | --- |
 Kenny Davis Anthony.
Saint Lucian pääministeri
 30. marraskuuta 2011 - 7. kesäkuuta 2016  
Edeltäjä:  Stephenson King
Seuraaja:  Allen Chastanet
Saint Lucian pääministeri
 24. toukokuuta 1997 - 15. joulukuuta 2006  
Edeltäjä:  Vaughan Lewis
Seuraaja:  John Compton
Henkilötiedot
Syntynyt: 8. tammikuuta 1951 (ikä 73) Laborie, Saint Lucia
Puoliso:  Rosemarie Belle Antoine
Tiedot
Puolue:  Työnväenpuolue
Uskonto:  Anglikaani
Kenny Davis Anthony (s. 8. tammikuuta 1951) oli Saint Lucian pääministeri vuosina 1997 – 2006 ja 2011-2016. Anthony on valmistunut Länsi-Intian ja Birminghamin yliopistoista. Hän on Saint Lucia Labour Partyn jäsen ja kuuluu anglikaanikirkkoon.
Kenny Anthonysta tuli pääministeri 24. toukokuuta 1997, jolloin SLP voitti parlamentin vaalit. Hänen edeltäjänsä oli Vaughan Lewis ja seuraaja John Compton.
Keisarillisen Japanin armeijan ilmavoimat

| Keisarillisen Japanin armeijan ilmavoimat 大日本帝國陸軍航空部隊 Dai-Nippon Teikoku rikugun Kōkūbutai |
| --- | --- |
 Keisarillisen Japanin sotalippu
  Konetunnus 
Toiminnassa:  1912–1945
Valtio:   Japanin keisarikunta
Puolustushaarat:  Keisarillisen Japanin armeija
Aselajit:  ilmavoimat
Sodat ja taistelut:  ensimmäinen maailmansota  toinen Kiinan–Japanin sota  toinen maailmansota
Keisarillisen Japanin armeijan ilmavoimat (jap. 大日本帝國陸軍航空部隊, Dai-Nippon Teikoku rikugun Kōkūbutai) oli keisarillisen Japanin armeijan aselaji, joka vastasi armeijan lentokoneiden hankinnasta ja käytöstä. Sen ensisijaisena tehtävänä oli maavoimien joukkojen taktinen lähitulituki ja lentotiedustelu.
Aiheesta muualla

Kuvia tai muita tiedostoja aiheesta Keisarillisen Japanin armeijan ilmavoimat Wikimedia Commonsissa
Käännös suomeksi
Kinderhook

| Kinderhook |
| --- | --- |


Valtio:  Yhdysvallat
Osavaltio:  New York
Piirikunnat:  Columbia
Hallinto:  
 – Hallinnon tyyppi:  Kunnanvaltuusto
 – Kunnanjohtaja:  Patrick M. Grattan
Väkiluku (2010):  8 498
 – Väestötiheys:  268 69 as./km²
Aikavyöhyke:  UTC-5
 – Kesäaika:  UTC-4
 
 www.kinderhook-ny.gov 
Infobox OKVirheellinen NIMI-arvo: 
Kinderhook on kunta (town) New Yorkin osavaltion Columbian piirikunnan pohjoisosassa, Yhdysvalloissa. Sen väkiluku oli 8 498 vuoden 2010 väestönlaskennassa, mikä tekee siitä Columbian piirikunnan väkirikkaimman kunnan.
Kinderhookista oli kotoisin Yhdysvaltain 8. presidentti Martin Van Buren.
Vesipelastus

Landseereja vesipelastustehtävissä
Landseereja voidaan käyttää vesipelastustehtäviin
Vesipelastuksen eli VEPEn tarkoituksena on ohjata koiraa toimimaan vedessä.
Vesipelastus on alun perin landseer- ja newfoundlandinkoirarotuisille koirille kehitetty rodunomainen koe, jonka tarkoituksena on ylläpitää kyseisten rotujen uintitaitoa sekä pelastusvaistoa. Vesipelastustaipumus on näiden rotujen käyttöominaisuus. Fixed action patterns, joka on ns. sisään"hakattu" käyttäytymismalli jostakin ärsykkeestä ajaa koiria toimimaan, niin, että esineitä kuten vene, taikka hukkuva noudetaan veden varasta. Tämä käytösmalli on usein hyvin voimakas, kun koira saa rodulleen ominaisen ympäristön ja pääsee käyttämään hyvissä olosuhteissa taitojaan.
Koemuotoinen vesipelastus on yleistynyt monien muidenkin rotujen pariin, sillä siihen voidaan koira kouluttaa. Landseer ja newfoundland vaatii ohjaamista, jotta liikkeet toimisivat ihmisten laatimien koesääntöjen mukaisesti. Luonnostaan tämän rotuiset koirat ovat kautta aikojen pelastaneet ihmisiä veden varasta, toimien kalastajien apuna myös verkkojen nostoissa.
Vesipelastus -kokeita on järjestetty Englannissa jo 1800 -luvulla, jolloin ne tunnettiin nimellä "Watertrial" -kilpailu. Kokeiden tarkoituksena oli, kuten nykyäänkin, testata koirien halua/vaistoa toimia vedessä sekä pelastaa vedestä.
Suomeen vesipelastuskoe rantautui vuonna 1989. Virallinen koemuoto vesipelastuksesta tuli vuonna 1992. Ensimmäinen vesipelastusvalio oli saksanpaimenkoira Tafuterryn Cerry l. Bertta (13.10.1991- 29.06.2001).
Kuka lajia voi harrastaa

Lajin harrastaminen on mahdollista miltei minkärotuisen koiran kanssa tahansa. Muutama seikka kuitenkin pitää ottaa huomioon:
koiran tulee fyysisiltä ominaisuuksiltaan olla sellainen, että se pystyy hinaamaan veneen/hukkuvan rantaan myös kovassa tuulessa.
koira tulee uida mielellään, sille vesi pitää olla mieluinen elementti.
koiran tulee olla sosiaalinen. Se ei saa missään nimessä olla arka, epäluuloinen tai jopa aggressiivinen muita ihmisiä tai koiria kohtaan.
koira tulee olla hallinnassa. On suotavaa, että perustottelevaisuus on kunnossa.
Vesipelastus on laji, jossa takuuvarmasti kastuvat ainakin ohjaaja ja kouluttaja sekä joskus jopa koirakin.
Vesipelastus kokeet

Kokeessa on viisi erilaista luokkaa:
Soveltuvuuskoe: järjestetään ALOkas luokan sääntöjen mukaan 12 kk täyttäneille koirille. Landseerien ja Newfoundlandinkoirien ei tarvitse suorittaa soveltuvuuskoetta. Luokka on tarkoitettu muunrotuisille FIN-rekisteriin rekisteröidyille koirille. Luokka tulee suorittaa hyväksytysti, jotta saa oikeuden kisata muissa virallisissa vesipelastuskokeen koeluokissa. Soveltuvuuskokeeseen voi osallistua vain kolme kertaa, jos soveltuvuuskoetta ei suoriteta hyväksytysti viimeistään toisella kertaa ei koiralla tämän jälkeen ole enää oikeutta kilpailla virallisissa vesipelastuskokeissa. Soveltuvuuskoe on suoritettu hyväksytystä, kun koira saavuttaa 60 pistettä (max. 100 pist.)
Junioriluokka: Landseer / Newfoundlandinkoirille 6-12kk. Luokka on epävirallinen.
Alokasluokka: koirille jotka ovat täyttäneet 12kk ja jotka eivät ole saaneet kahta palkintoa alokasluokassa.
Avoinluokka: koirille, joilla on kaksi 1.tulosta alokasluokasta. Liikkeet ovat erilaisia,kuin alokasluokassa.
Voittajaluokka: koirille, joilla on kolme 1.tulosta avoimesta luokasta.Liikkeet ovat erilaisia,kuin muissa luokissa.
Vesipelastusvalionarvon (FIN VPVA) koira saa, kun sillä on kolme 1.tulosta voittaja luokasta,kahdelta eri tuomarilta ja vähintään 2.palkinto avoimenluokan laatuarvostelussa näyttelyissä.
Aiheesta muualla

Suomen Landseeryhdistys ry
Kauhajoen Koiraharrastajat ry (Arkistoitu – Internet Archive)
Kello (soitin)

Tyypillisen kellon osat: 1. ies, 2. kruunu, 3. pää, 4. olkapää, 5. vyötärö, 6. sointirengas, 7. huuli, 8. suu, 9. kieli, 10. tuki- ja koristelista
Kellot ovat idiofonien ryhmään kuuluvia lyömäsoittimia. Kelloja valmistetaan tavallisimmin metallista valamalla, mutta pieniä kelloja voidaan tehdä myös keramiikasta tai lasista. Erilaisia kelloja on hyvin monen kokoisia, pienistä pukujen koristekelloista valtaviin kirkonkelloihin. Kirkonkellot voivat painaa kymmeniä tonneja. Varsinaisina musiikki-instrumentteina käytettäviä kelloja ovat muun muassa käsikellot, putki- eli chimeskellot ja lehmänkellot.
Maailman suurin kello lienee Moskovan Kremlin korttelin pihalla käyttökelvottomana kivijalustalla seisova Tsar-Kolokol. Se on 6,14 metriä korkea ja painaa noin 200 tonnia. Kello vaurioitui jo sen valupaikalla eikä sitä ole koskaan soitettu.
Kellogg–Briand-sopimus

Aristide Briand puhumassa sopimuksen allekirjoitustilaisuudessa.
Kellogg–Briand-sopimus
Kellogg–Briand-sopimuksella kiellettiin sodankäynti politiikan välineenä. Sopimuksen allekirjoitti yhteensä 65 valtiota 27. elokuuta 1928. Sopimus nimettiin Yhdysvaltain ja Ranskan silloisten ulkoasiainministerien Frank Kelloggin ja Aristide Briandin mukaan.
Briandin alkuperäinen suunnitelma oli solmia Yhdysvaltain ja Ranskan välinen kahdenkeskinen sopimus, mutta Kelloggin ehdotuksesta asiakirjasta tehtiinkin kattavampi. Sopimuksen rauhanomaisia tarkoitusperiä kuitenkin heikensi huomattavasti se, ettei siinä määritelty mitään rangaistusta sopimuksen rikkomisesta. Esimerkiksi Japani hyökkäsi Kiinaan kolme vuotta sopimuksen allekirjoittamisen jälkeen.
Sopimus ei pystynyt pysäyttämään sotia. Lisäksi sen sivuvaikutuksena valtiot eivät enää julistaneet sotia, vaan hyökkäsivät ilman sodanjulistusta. Näin tapahtui Japanin hyökkäys Mantšuriaan 1931, Italian Abessinian valloitus, Espanjan sisällissota, Neuvostoliiton hyökkäys Suomeen 1939 ja Saksan hyökkäys Puolaan 1939.
Sopimuksella oli tärkeä oikeudellinen merkitys Nürnbergin ja Tokion oikeudenkäynneissä, joissa molemmissa tuomittiin rikoksista rauhaa vastaan.
Sopimuksen vaikutuksia on tutkittu Yalen yliopistossa. Havaintojen mukaan vuosina 1816–1928 käytiin valloitussotia keskimäärin 10 kuukauden välein ja niissä valloitettiin 114 088 neliömailia aluetta. Sopimuksen jälkeen tämä muuttui ja lähes kaikki valloitukset peruttiin ja palautettiin omistajilleen. Näin Mantšuria palasi Kiinalle, Etiopia vapautui Italian vallasta ja Saksan valloitukset mitätöitiin.
Toisen maailmansodan jälkeen valloitukset ovat lähestulkoon loppuneet. Valloitussotia on käyty keskimäärin neljän vuoden välein ja niissä on vaihtanut omistajaa keskimäärin 5 772 neliömailia aluetta vuodessa.
Vatsin kirkko

| Vatsin kirkko Vats kyrkje |
| --- | --- |
 Kirkko vuonna 2008.
Sijainti:  Vindafjord, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1855
Suunnittelija:  H. D. F. Listow
Materiaali:  puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vatsin kirkko (norj. Vats kyrkje) on Vindafjordin kunnassa Rogalandin läänissä Norjassa sijaitseva puinen pitkäkirkko vuodelta 1855.
Aiheesta muualla

Kuvia tai muita tiedostoja aiheesta Vatsin kirkko Wikimedia Commonsissa
Kenny B

Kenny B
Kenneth Bron (s. 1. marraskuuta 1961 Paramaribo, Suriname), joka tunnetaan myös artistinimellä Kenny B, on Surinamesta kotoisin oleva reggaelaulaja. Hän on asunut Alankomaissa vuodesta 1991.
Bronin vuonna 2015 julkaistu albumi Kenny B nousi Alankomaissa Album top 100 -listan ykköseksi, ja siltä julkaistu single ”Parijs” oli maan Single top 100 -listan kärjessä yhdeksän viikkoa.  Belgiassa (Flanderi) single nousi Ultratop 50 -listalla sijalle 15.
Aiheesta muualla

Viralliset sivut
Vladimir Jaroslavitš

Vladimir Jaroslavitš eli Vladimir Jaroslavinpoika (ven. Владимир Ярославич; 1020–1052) oli Novgorodin ruhtinas vuosina 1036–1052. Vladimirin vanhemmat olivat Novgorodin ja Kiovan suuriruhtinas Jaroslav Viisas sekä Ruotsin prinsessa Ingegerd, jonka isä oli Olavi Sylikuningas. Vladimir sai isänsä eläessä hallittavakseen Novgorodin ruhtinaskunnan, mutta hän kuoli kaksi vuotta ennen isäänsä. Vladimir on nykyään ortodoksisen kirkon pyhä ja hänestä käytetään nimitystä ”Novgorodin ihmeidentekijä”.
Vladimir teki vuonna 1042 sotaretken jäämien maalle, joka lienee tarkoittanut Hämettä tai jotain aluetta läntisessä Suomessa. Tämä on kronikoissa mainituista Novgorodin ja jäämien välisistä sodista varhaisin. Novgorodin ensimmäisen kronikan vanhin käsikirjoitusversio mainitsee retkestä vain, että Vladimir ”kävi jäämien päälle novgorodilaisten kanssa”. Kiovalainen Nestorin kronikka kertoo hänen myös voittaneen jäämit, ja että paha hevosrutto tappoi hänen sotureidensa ratsut. Ei ole varmaa, liittyykö maininta hevosten kuolemasta juuri Hämeen retkeen, mutta jotkut historioitsijat ovat pitäneet sitä todisteena siitä, että Vladimir teki sotaretkensä maitse eikä meritse, ja mahdollisesti talvella. Ruotsin Gävlessä olevan Gs 13 -riimukiven mukaan Fröger-niminen viikinkipäällikkö olisi mahdollisesti myös tehnyt samoihin aikoihin retken Suomeen, mutta Vladimirin ja Frögerin retkien mahdollisesta yhteydestä ei ole varmaa tietoa.
Vuonna 1043 Jaroslav lähetti Vladimirin johtamaan sotaretkeä Bysantin keisari Konstantinos IX Monomakhosta vastaan, joskin varsinaisena ylipäällikkönä tällä retkellä oli Vyšata. Retki oli epäonninen, sillä Vladimirin laivat upposivat ja hän joutui perääntymään samalla kun suuri joukko hänen miehiään jäi vangeiksi. Tämä jäi viimeiseksi Rusien–Bysantin sodista.
Vladimir rakennutti Novgorodiin Pyhän Sofian katedraalin yhdessä arkkipiispa Luukkaan kanssa. Vladimir laski katedraalin peruskiven vuonna 1045, ja kuoltuaan vuonna 1052 hänet haudattiin katedraaliin. Hänen pyhäinjäännöstensä on sanottu olleen maatumattomia. Vladimir Jaroslavitšin veljiä olivat Kiovan suuriruhtinaina peräkkäin olleet Izjaslav I, Svjatoslav II ja Vsevolod I, Vladimirin ruhtinas Igor Jaroslavitš sekä Smolenskin ruhtinas Vjatšeslav Jaroslavitš.
Ortodoksinen kirkko viettää Vladimirin päivää 4. lokakuuta.
Kello (saari)

Kello
| --- | --- |
Sijainti:  64°41.201′N, 024°25.114′E, Raahe Suomi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Kello on saari Perämerellä Raahen kaupungin edustalla. Se sijaitsee Isolahden suulla Pikku-Kraaselin saaren luoteispuolella noin kaksi kilometriä länteen Raahen venesatamasta. Saarella on Raahen sataman väylien linjataulu.
Vladimir Jermolajev

Vladimir Yermolaev (1944).
Vladimir Grigorjevitš Jermolajev (ven. Владимир Григориевич Ермолаев, 1909–1944) oli neuvostoliittolainen lentokonesuunnittelija. Hän valmistui Moskovan valtionyliopistosta vuonna 1931.
Jermolajev oli Bartini Stal-7 -lentokoneen pääsuunnittelija. Hänestä tuli Bartinin pääsuunnittelija vuonna 1939, kun kyseisen suunnittelutoimiston (OKB) johtaja Roberto Bartini pidätettiin. Hän kehitti Stal-7:n pohjalta pitkän kantaman pommikoneen Jer-2:n (DB-240) ja siitä kehitetyn Jer-4:n. Hänellä oli lentokonehuollon kenraalimajurin arvo.
Jermolajev kuoli vuonna 1944 keuhkotautiin. Hänen OKB:nsä johtoon tuli Pavel Suhoi.
Vesikaijalehti

| Vesikaijalehti |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Gomphrenoideae
Suku::  Kaijalehdet Alternanthera
Laji::  philoxeroides
Kaksiosainen nimi
 Alternanthera philoxeroides  (Mart.) Griseb. 
Katso myös
   Vesikaijalehti Wikispeciesissä   Vesikaijalehti Commonsissa 
Infobox OKNimi-testi OK: 
Vesikaijalehti (Alternanthera philoxeroides) on revonhäntäkasveihin kuuluva vesikasvilaji, jota käytetään akvaariokasvina. Se kasvaa alkuperäisenä Etelä-Amerikassa. Viljeltynä vesikaijalehti on levinnyt muun muassa Pohjois-Amerikkaan, Kiinaan ja Australiaan. Kasvi on lisätty vuonna 2017 Euroopan unionin haitallisten torjuttavien vieraslajien luetteloon.
Aiheesta muualla

Suomen Lajitietokeskus: Vesikaijalehti – Alternanthera philoxeroides
Kazakstanin vaakuna

Kazakstanin vaakuna
Kazakstanin vaakuna on Kazakstanin tunnus lipun ja kansallislaulun ohella. Se otettiin käyttöön 4. kesäkuuta 1992.
Vaakunaan on taivaansiniselle pohjalle kuvattu kultaisella jurtan huippu, josta lähtee kultaisia säteitä. Vaakunan sivuilla on kaksi kultaista myyttistä siivekästä hevosta. Vaakunan yllä on kultainen viisisakarainen tähti. Vaakunan ympyrämuoto symboloi elämää ja ikuisuutta. Jurtan huippu symboloi perheen hyvinvointia, rauhaa ja rauhallisuutta. Vaakunan väreistä kulta symboloi Kazakstanin kansan valoisaa ja selkeää tulevaisuutta ja taivaansininen symboloi halua rauhaan, suostumusta, ystävyyttä ja ihmisten yhtenäisyyttä. Vaakunan alla lukee QAZAQSTAN ("Kazakstan" kazakiksi).
Aiheesta muualla

Kuvia tai muita tiedostoja aiheesta Kazakstanin vaakuna Wikimedia Commonsissa
Aasian vaakunat
Afganistan
Arabiemiirikunnat
Armenia
Azerbaidžan
Bahrain
Bangladesh
Bhutan
Brunei
Etelä-Korea
Filippiinit
Georgia
Indonesia
Intia
Irak
Iran
Israel
Itä-Timor
Japani
Jemen
Jordania
Kambodža
Kazakstan
Kiina
Hongkong
Kirgisia
Kuwait
Kypros
Laos
Libanon
Macao
Malediivit
Malesia
Mongolia
Myanmar
Nepal
Oman
Pakistan
Pohjois-Korea
Qatar
Saudi-Arabia
Singapore
Sri Lanka
Syyria
Tadžikistan
Taiwan
Thaimaa
Turkki
Turkmenistan
Uzbekistan
Venäjä
Vietnam
Euroopan valtioiden vaakunat
Alankomaat
Albania
Andorra
Armenia¹
Azerbaidžan¹
Belgia
Bosnia ja Hertsegovina
Bulgaria
Espanja
Georgia¹
Islanti
Irlanti
Italia
Itävalta
Kazakstan¹
Kroatia
Kreikka
Kypros¹
Latvia
Liechtenstein
Liettua
Luxemburg
Malta
Moldova
Monaco
Montenegro
Norja
Pohjois-Makedonia
Portugali
Puola
Ranska
Romania
Ruotsi
Saksa
San Marino
Serbia
Slovakia
Slovenia
Suomi
Sveitsi
Tanska
Tšekki
Turkki¹
Ukraina
Unkari
Yhdistynyt kuningaskunta
Valko-Venäjä
Vatikaanivaltio
Venäjä¹
Viro
¹ Myös Aasiaan kuuluvaksi tulkittava valtio
Vladimir Jengibarjan

| Mitalit | Mitalit | Mitalit |  |
| --- | --- | --- | --- |
|  Engibaryan armenialaisessa postimerkissä vuodelta 2010. |  Engibaryan armenialaisessa postimerkissä vuodelta 2010. |  Engibaryan armenialaisessa postimerkissä vuodelta 2010. |  |
Maa:   Neuvostoliitto
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | 63,5 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Varsova 1953 | 60 kg |  |
|  Kultaa | Praha 1957 | 63,5 kg |  |
|  Kultaa | Luzern 1959 | 63,5 kg |  |
|  Pronssia | Länsi-Berliini 1955 | 63,5 kg |  |
Vladimir Jengibarjan (ven. Владимир Енгибарян, arm. Վլադիմիր Ենգիբարյան, Vladimir Engibaryan, 24. huhtikuuta 1932 Jerevan, Transkaukasian SFNT – 1. helmikuuta 2013 Los Angeles, Yhdysvallat) oli Neuvostoliittoa urheilu-urallaan edustanut armenialainen nyrkkeilijä, olympiavoittaja ja Euroopan mestari.
Jengibarjan voitti sarjan 63,5 kg olympiakultaa Melbournen kesäolympialaisissa 1956. Rooman kesäolympialaisissa 1960 hän sijoittui viidenneksi ja Helsingissä 1952 hän ei kilpaillut loukkaantumisen vuoksi. Lisäksi hän voitti EM-kilpailuista kolme kulta- ja yhden pronssimitalin.
Jengibarjan muutti vuonna 1992 Los Angelesiin, Yhdysvaltoihin, missä hän kuoli 1. helmikuuta 2013, 80-vuotiaana.
Keväjärven Pyhien Boriksen ja Glebin tsasouna

| Keväjärven Pyhien Boriksen ja Glebin tsasouna |
| --- | --- |
Sijainti:  Siskelintie, Keväjärvi, Inari
Koordinaatit:  68°42′32.4121″N, 27°46′29.77835″E
Seurakunta:  Lapin ortodoksinen kappeliseurakunta
Rakentamisvuosi:  2008
Suunnittelija:  Matti Porkka
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Keväjärven Pyhien Boriksen ja Glebin tsasouna on Inarin kunnassa Keväjärven kylässä oleva Lapin ortodoksisen kappeliseurakunnan rukoushuone. Sen vihki käyttöön metropoliitta Panteleimon vuonna 2008. Tsasounan suunnitteli arkkitehti Matti Porkka.
Tsasouna on rakennettu keräysvaroin ja talkoovoimin ekumeeniseen käyttöön. Se tunnetaan myös nimellä Keväjärven kotakappeli. Rakennusprojektin ja keräyksen organisoi Koltta-asiain kannatusyhdistys, joka lahjoitti tsasounan seurakunnalle elokuussa 2009.
Kappelin nimipäivää eli praasniekkaa vietetään heinäkuun 24., jolloin on pyhien Boriksen ja Glebin muistopäivä.
Kindertotenlieder

Kindertotenlieder (suom. lauluja lasten kuolemasta) on Gustav Mahlerin vuosina 1901–1904 säveltämä laulusarja soololaulajalle (baritoni tai mezzosopraano) ja orkesterille. Mahlerin tytär, joka oli syntynyt hieman ennen teossarjan valmistumista, kuoli neljän vuoden iässä. Mahler kirjoitti myöhemmin Guido Adlerille ettei olisi pystynyt säveltämään teossarjaa tyttärensä kuoleman jälkeen.
Mahler sävelsi laulusarjan Friedrich Rückertin runoihin, joita tämä oli kirjoittanut jopa nelisensataa omien lastensa kuolemien jälkeen.
Laulusarjaan pohjautuu brittiläis-amerikkalaisen koreografin Antony Tudorin baletti Klagesang (engl. Dark Elegies, 1937), jonka Tudor teki vieraillessaan Norjan oopperan baletissa.
Aiheesta muualla

Kuvia tai muita tiedostoja aiheesta Kindertotenlieder Wikimedia Commonsissa
Vladimir Jerofejev

Vladimir Jerofejev (1920 – 18. heinäkuuta 2011 Moskova, Venäjä) oli neuvostoliittolainen diplomaatti ja suurlähettiläs.
Jerofejev opiskeli Moskovan vieraiden kielten instituutin diplomaattilinjalla ja siirtyi valmistuttuaan Neuvostoliiton Tukholman-suurlähetystöön suurlähettiläs Aleksandra Kollontain avustajaksi. Sen jälkeen hän toimi Neuvostoliiton ulkoministeriössä ulkoministeri Vjatšeslav Molotovin avustajana sekä Josif Stalinin tulkkina ja kääntäjänä. Myöhemmin hän työskenteli lähetystöneuvoksena Pariisissa, suurlähettiläänä Senegalissa ja Unescon apulaispresidenttinä.
SALT-neuvotteluissa 1978 Wienissä hän oli Neuvostoliiton pääneuvottelija.
Jerofejev tunsi sekä ranskalaisen että neuvostoeliitin. Hänen poikansa Viktor Jerofejev nostatti skandaalin tekemällä sensuroimattoman Metropol-kirjallisuusalmanakan, minkä vuoksi isä Jerofejev menetti luvatun viran varaulkoministerinä. Poika olisi halunnut esittää vaaditun julkisen katumuksen, mutta isä kielsi: "Et tee sitä. Perheessämme on jo yksi poliittinen ruumis, ja se riittää."
Mihail Gorbatšovia kannattaneen Jerofejevin maine palautui perestroikan aikana. Vaikka hän piti järjestelmän hajoamista väistämättömänä, hän pahoitteli unelman oikeudenmukaisesta maailmasta sortumista.
Viron Kansallismieliset ja Konservatiivit

| Viron Kansallismieliset ja Konservatiivit> "Eesti Rahvuslased ja Konservatiivid" |
| --- | --- |
Perustettu:  15. kesäkuuta 2024
Nuorisojärjestö:  Sinine Äratus
Kotisivu:  eerk.ee//
Infobox OKNimi-testi OK: 
Viron Kansallismieliset ja Konservatiivit (vir. Eesti Rahvuslased ja Konservatiivid, lyh. ERK) on perustamisvaiheessa oleva virolainen kansalliskonservatiivinen puolue. ERK:n perustaminen sai alkunsa 15. kesäkuuta 2024 Paidessa, jossa kokoontuivat useat EKRE-puolueeseen aiemmin kuuluneet henkilöt, jotka olivat sisäisten riitojen vuoksi erotettu puolueesta tai eronneet siitä. Perustettavan puolueen johtohenkilöt ovat Jaak Madison, Jaak Valge, Henn Põlluaas ja Silver Kuusik.
Tällä hetkellä perustettavan puolueen tarkempia ohjelmallisia kantoja laaditaan ja sen symboliikkaa luodaan. Puolueen aloitusryhmä suunnittelee pitävänsä perustamiskongressin 29. kesäkuuta Tartossa.
EKRE:n nuorisojärjestö Sinine Äratus päätti heinäkuun 2024 alussa liittyä ERK:n nuorisojärjestöksi.
Aiheesta muualla

Viron Kansallismieliset ja Konservatiivit (viroksi)